*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 16ης Ιουνίου 1989

για το ειδικό πρόγραμμα σχετικά με τον εξοπλισμό των αλιευτικών λιμένων στην Ισπανία το οποίο υποβλήθηκε από την Ισπανία στα πλαίσια του κανονισμού (ΕΟΚ) αριθ. 4028/86 του Συμβουλίου

(Το κείμενο στην ισπανική γλώσσα είναι το μόνο αυθεντικό)

(89/389/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 4028/86 του Συμβουλίου της 18ης Δεκεμβρίου 1986 σχετικά με κοινοτικές ενέργειες για τη βελτίωση και την προσαρμογή των διαρθρώσεων στους τομείς της αλιείας και της υδατοκαλλιέργειας (1), και ιδίως το άρθρο 27,

Εκτιμώντας:

ότι η ισπανική κυβέρνηση διαβίβασε στην Επιτροπή στις 30 Νοεμβρίου 1988 ειδικό πρόγραμμα για τον εξοπλισμό των αλιευτικών λιμένων, το οποίο στο εξής θα καλείται «το πρόγραμμα »·

ότι «το πρόγραμμα» είναι σύμφωνο με τις διατάξεις του άρθρου 2 του κανονισμού (ΕΟΚ) αριθ. 355/77 του Συμβουλίου (2), όπως τροποποιήθηκε τελευταία από τον κανονισμό (ΕΟΚ) αριθ. 1760/87 (3)·

ότι το εν λόγω πρόγραμμα συμβάλλει στην επίτευξη των στόχων της κοινής αλιευτικής πολιτικής·

ότι υπάρχει συνοχή μεταξύ «του προγράμματος» και του ειδικού προγράμματος σχετικά με τη μεταποίηση και την εμπορία των προϊόντων αλιείας στην Ισπανία που εγκρίθηκε με την απόφαση 87/396/ΕΟΚ (4) της Επιτροπής·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Διαρθρώσεων της Αλιείας,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το ειδικό πρόγραμμα σχετικά με τον εξοπλισμό των αλιευτικών λιμένων στην Ισπανία (1989-1993), το οποίο ανακοινώθηκε από την Ισπανία στις 30 Νοεμβρίου 1988 και του οποίου τα βασικά στοιχεία αναφέρονται στο παράρτημα Ι, εγκρίνεται με την επιφύλαξη των διατάξεων του παραρτήματος ΙΙ.

Άρθρο 2

Η παρούσα απόφαση δεν θίγει ενδεχόμενη κοινοτική χρηματοδοτική συνδρομή σε μεμονωμένα επενδυτικά σχέδια.

Άρθρο 3

Η παρούσα απόφαση απευθύνεται στο Βασίλειο της Ισπανίας.

Βρυξέλλες, 16 Ιουνίου 1989.

Για την Επιτροπή

Manuel MARIN

Αντιπρόεδρος

(1) ΕΕ αριθ. L 376 της 31. 12. 1986, σ. 7.

(2) ΕΕ αριθ. L 51 της 23. 2. 1977, σ. 1.

(3) ΕΕ αριθ. L 167 της 26. 6. 1987, σ. 1.

(4) ΕΕ αριθ. L 208 της 30. 7. 1987, σ. 44.

ΠΑΡΑΡΤΗΜΑ Ι

ΒΑΣΙΚΑ ΣΤΟΙΧΕΙΑ ΤΟΥ ΕΙΔΙΚΟΥ ΠΡΟΓΡΑΜΜΑΤΟΣ ΣΧΕΤΙΚΑ ΜΕ ΤΟΝ ΕΞΟΠΛΙΣΜΟ ΤΩΝ ΑΛΙΕΥΤΙΚΩΝ ΛΙΜΕΝΩΝ ΣΤΗΝ ΙΣΠΑΝΙΑ

1. Θέμα

Προώθηση του εξοπλισμού των αλιευτικών λιμένων και συμβολή κατ' αυτόν τον τρόπο στην ποιοτική βελτίωση της προσφοράς μέσω καλύτερης οργάνωσης της παραγωγής και της εμπορίας των προϊόντων αλιείας.

2. Ζώνη που λαμβάνεται υπόψη:

Το σύνολο των ισπανικών παράκτιων περιοχών με εξαίρεση τις αυτόνομες περιοχές των Καναρίων Νήσων, της Θέουντα και της Μελίλια.

3. Διάρκεια

Το πρόγραμμα καλύπτει την περίοδο από 1ης Ιανουαρίου 1989 μέχρι 31 Δεκεμβρίου 1993.

4. Στόχοι και προβλέψεις επενδύσεων

Οι στόχοι του προγράμματος αυτού είναι ο εκσυγχρονισμός και ο εξοπλισμός των ισπανικών αλιευτικών λιμένων για να βελτιωθούν οι όροι παραγωγής, εκφόρτωσης και διάθεσης προς πώληση των προϊόντων αλιείας.

Το συνολικό ποσό των επενδύσεων που πρέπει να πραγματοποιηθούν κατά τη διάρκεια του προγράμματος ώστε να επιτευχθούν οι προβλεπόμενοι στόχοι, είναι 21 143 εκατομμύρια πεσέτες δηλαδή 158,78 εκατομμύρια Ecu (1) και κατανέμονται στους εξής τομείς:

1.2.3 // // // // // εκατομμύρια

Ptas // εκατομμύρια

Ecu // // // // - επιλέξιμες επενδύσεις βάσει του κανονισμού (ΕΟΚ) 355/77 // 4 369,6 // 32,81 // - εφοδιασμός σε πάγο // 2 806,0 // 21,07 // - ψυκτικές εγκαταστάσεις αποθήκευσης // 2 611,7 // 19,61 // - τροφοδοσία σε νερό των σκαφών // 554,0 // 4,16 // - εξοπλισμός εκφόρτωσης των ιχθύων // 1 109,0 // 8,32 // - εφοδιασμός σε καύσιμα // 327,5 // 2,45 // - βελτίωση των συνθηκών υποστήριξης για τις δραστηριότητες των αλιευτικών σκαφών // 7 720,0 // 57,97 // - εξοπλισμός των αποβαθρών για τη βελτίωση των συνθηκών ασφαλείας κατά την πρόσβαση εντός του πλοίου και κατά την εκφόρτωση των προϊόντων // 1 645,5 // 12,35 // // // // Σύνολο

// 21 143,3 // 158,78 // // //

α) τα χρηματοοικονομικά στοιχεία καθώς και η κατανομή μεταξύ των διαφόρων επενδύσεων είναι ενδεικτικά·

β) η Επιτροπή υπενθυμίζει ότι μεταξύ των επενδύσεων συμπεριλαμβάνονται:

- οι εγκαταστάσεις πρώτης εμπορίας των προϊόντων αλιείας (33 εκατομμύρια Ecu) που καλύπτονται από τον κανονισμό (ΕΟΚ) αριθ. 355/77 και οι οποίες πρέπει να χρηματοδοτηθούν κατά προτεραιότητα σύμφωνα με τον κανονισμό αυτό,

- οι ψυκτικές εγκαταστάσεις αποθήκευσης (20 εκατομμύρια Ecu) οι οποίες σε ορισμένες περιπτώσεις είναι επιλέξιμες βάσει του κανονισμού (ΕΟΚ) αριθ. 355/77 και που πρέπει επίσης να χρηματοδοτηθούν κατά προτεραιότητα σύμφωνα με τον εν λόγω κανονισμό,

- και, όσον αφορά τη βελτίωση των συνθηκών υποστήριξης για τις δραστηριότητες των αλιευτικών σκαφών (57,97 εκατομμύρια Ecu ) και την ανακαίνιση ή τον εξοπλισμό των αποβαθρών για τη βελτίωση ασφαλείας των εργασιών φόρτωσης/εκφόρτωσης των προϊόντων αλιείας (12,35 εκατομμύρια Ecu) που περιλαμβάνονται σε ορισμένες επενδύσεις που προβλέπονται στο πρόγραμμα και που εντάσσονται σε ενέργεια ανάπτυξης των λιμενικών εγκαταστάσεων, δεν είναι επιλέξιμες σύμφωνα με το παράρτημα Ι του κανονισμού (ΕΟΚ) αριθ. 2321/88 της Επιτροπής (2).

Κατά συνέπεια όταν τα σχέδια που θα υποβληθούν από τα κράτη μέλη για μια χρηματοδότηση και περιλαμβάνουν επενδύσεις που αναφέρονται στα τελευταία σημεία, η Επιτροπή θα πάρει μια απόφαση για την επιλεξιμότητά τους, μόνο εφόσον εξεταστεί η καθεμία περίπτωση χωριστά.

5. Εθνικές ενισχύσεις

Η προβλεπόμενη εθνική ενίσχυση ανέρχεται σε 10 % του συνολικού ποσού των επενδύσεων.

Οι ανωτέρω επενδύσεις δύνανται να τύχουν επιδοτήσεων που χορηγούνται από το κράτος, από το FROM καθώς και επιδοτούμενων δανείων και επιδοτήσεων που χορηγούνται από τις αυτόνομες περιφέρειες.

ΠΑΡΑΡΤΗΜΑ ΙΙ

ΠΑΡΑΤΗΡΗΣΕΙΣ

Η Επιτροπή διαπιστώνει ότι το πρόγραμμα που υποβλήθηκε από την ισπανική κυβέρνηση, το οποίο συνιστά το πλαίσιο των μελλοντικών κοινοτικών ή εθνικών χρηματοδοτικών παρεμβάσεων, αποτελεί κατάλληλη βάση για να διευκολυνθεί η ανάπτυξη του εξοπλισμού των αλιευτικών λιμένων καθώς και της μεταποίησης και εμπορίας των προϊόντων αλιείας.

Η Επιτροπή τονίζει ότι η ενδεχόμενη ανάπτυξη του εξοπλισμού των αλιευτικών λιμένων, της μεταποίησης και της εμπορίας των προϊόντων αλιείας πρέπει να εντάσσεται στο πλαίσιο της προβλεπόμενης εξέλιξης των πόρων καθώς και των επιπτώσεων και των στόχων των πολυετών προγραμμάτων προσανατολισμού όσον αφορά τους τομείς των αλιευτικών στόλων και της υδατοκαλλιέργειας.

Η Επιτροπή υπενθυμίζει ότι είναι αναγκαίο να τηρείται η κοινοτική ρύθμιση σχετικά με τις δημόσιες αγορές στα σχέδια και προγράμματα που χρηματοδοτούνται από τα διαρθρωτικά ταμεία και τα κοινοτικά χρηματοδοτικά μέσα (1).

(1) 1 Ecu - 131,161 PTAS (2. 1. 1989).

(2) ΕΕ αριθ. L 202 της 27. 7. 1988, σ. 18.

(1) Οδηγία 71/305/ΕΟΚ της 26. 7. 1971 (ΕΕ αριθ. L 185 της 16. 8. 1971), όπως τροποποιήθηκε τελευταία από την οδηγία 78/669/ΕΟΚ (ΕΕ αριθ. L 225 της 16. 8. 1978, σ. 41).